section_heading: O albumu
paragraph_text: Valfar, glavni skladatelj i frontmen sastava, skladao je i napisao sve pjesme na albumu u suradnji s Hvàllom, tadašnjim basistom sastava Ulcus. Ovim albumom sastav napušta svoj prijašnji zvuk; iako Windir zadržava svoje karakteristične folklorne glazbene elemente, na albumu se primjećuje i utjecaj elektroničke glazbe te je zbog toga album izazvao podijeljene reakcije obožavatelja - neki su ga hvalili kao odličan album koji je podigao sastav u nove kreativne visine dok su ostali bili preneraženi promjenom u glazbenom izričaju kojim je Windir postao poznata i poštovana grupa unutar black metal krugova.